Konstituering Det konstituerende hovedbestyrelsesmøde afholdes senest 10 dage efter generalforsamlingen.   På det konstituerende hovedbestyrelsesmøde vælger bestyrelsen af og blandt sine medlemmer en næstformand. Nærværende standardforretningsorden er gældende for hovedbestyrelsens arbejde, såfremt der ikke på det konstituerende møde vedtages ændringer hertil. På det konstituerende møde fastlægges mødeplan for bestyrelsesmøder for det kommende år. Hovedbestyrelsesmøder Hovedbestyrelsen mødes efter behov. Det er formanden, der indkalder til bestyrelsesmøder. Endelig dagsorden udsendes senest 7 hverdage før mødet. Der føres beslutningsreferat af møderne. Referatet udsendes til hovedbestyrelsen senest 7 dage efter bestyrelsesmødet. Bestyrelsesmøderne følger nedenstående standarddagsorden:   1. Godkendelse af dagsorden 2. Godkendelse af referat fra sidste møde 3. Nyt fra formanden 4. Nyt fra kredsene 5. Punkter til drøftelse/beslutning 6. Gennemgang af kommende punkter 7. Gennemgang af to-do-liste 8. Eventuelt   Hjemmeside Det påhviler hovedbestyrelsen at sørge for, at foreningens hjemmeside til enhver tid er opdateret med nyeste information fra den samlede forening. Kredsene Hovedbestyrelsen tilstræber at sende principielle forslag i høring i kredsbestyrelserne inden behandling.